Nyhed - Panasonic igangsætter udvikling af teknologi til optagelse af HD-billeder på SD-hukommelseskort. - kamerasiden.dk

Forside
Testcenter
Artikler
Nyheder
Forum
Galleri
BilledKritik
FotoPriser
Kontakt

Log ind
Brugernavn:
Password
Husk oplysninger
Opret ny bruger
Glemt dit login?
BilledKritik
Panasonic igangsætter udvikling af teknologi til optagelse af HD-billeder på SD-hukommelseskort.
16/5-2006
Osaka, Japan – Panasonic, det mærke, som Matsushita Electric Industrial Co., Ltd. er kendt for, annoncerede i dag, at de har igangsat udviklingen af en teknologi til optagelse af digitale HD- (high-definition) billeder på SD-hukommelseskort, der følger AVCHD-standarden for digitale HD-videokameraer. Virksomheden er også i gang med at udvikle et nyt miljø til redigering og afspilning af billederne.
Med den forventede udbredelse af HD-transmission i mange lande og det omfattende salg af HD-tv bliver folk i stand til at se HD-billeder i hjemmet med en forbedret seeroplevelse. Udviklingen af en ny enhedsteknologi til hjemmevideomarkedet giver anledning til et større skift inden for optagemedier til diske og SD-hukommelseskort (hukommelse uden bevægelige dele), der er meget nemmere at bruge og mere praktiske end traditionelle bånd.
Denne nye teknologi til HD-videooptagelse på SD-hukommelseskort er i overensstemmelse med AVCHD-standarden, der gør brug af en meget effektiv komprimering af indkodningsteknologien til optagelse af 1080i*1 eller 720p*2 HD-billeder på 8 cm DVD-diske. Teknologien bruger MPEG-4 AVC/H.264 til komprimering af videofiler og Dolby Digital (AC-3) eller lineær PCM til lydfiler. Denne kombination gør det muligt at udvikle HD-videokameraer, der trods deres kompakte størrelse leverer billeder og lyd i en høj kvalitet.
"Vi tror på, at SD-hukommelseskort er det optagemedie, der passer bedst til videokameraer, og har derfor allerede udgivet et HD-videokamera til professionel brug, der anvender SD-hukommelseskortteknologien", sagde Mr. Akihiro Nakatani, direktør for forretningsenheden for videokameraer, Panasonic AVC Networks Company. "Panasonics bestræbelser på at udvikle teknologien til optagelse af HD-billeder på SD-hukommelseskort og konstruere et nyt afspilnings- og redigeringsmiljø samt oprettelsen af AVCHD-standarden til 8 cm DVD'er vil stimulere udviklingen af produkter, der udnytter fordelene ved begge medier".
*1:1080i – en HD-standard, der er baseret på springskandering, der gør brug af 1080 effektive skanderingslinjer.
*2:720i – en HD-standard, der er baseret på springskandering, der gør brug af 720 effektive skanderingslinjer.
For mere information se http://www.panasonic.dk
Øvrigt
Annoncering
Info om RSS-feed
Printervenlig side
Send artikel til ven

Copyright © 2000-2016 Bip Foto
Ansvarshavende: Peter Blom Rørvig Skjelbo
Nyhed - Panasonic igangsætter udvikling af teknologi til optagelse af HD-billeder på SD-hukommelseskort. - kamerasiden.dk